kardosdrur/scandi-wiki huggingface dataset:
Neue Sachlichkeit

Neue Sachlichkeit (Ny saglighed) er betegnelsen på en modernistisk stilretning inden for maleri, litteratur, fotografi, filmkunst, arkitektur og musik som var særlig fremherskende i Tyskland i 1920'erne. Neue Sachlichkeit ophørte efter 1933 da den tyske Weimarrepublik blev efterfulgt af nazisterne.

Begrebet Neue Sachlichkeit blev skabt af den tyske kunstkritiker Gustav Friedrich Hartlaub i 1923 for at beskrive billedstilen hos Max Beckmann, Otto Dix og George Grosz. Deres formudtryk blev set som en reaktion mod den traditionelle ekspressionisme og delvis impressionismen. Neue Sachlichkeit ville blandt andet knytte malerkunsten til virkeligheden ved en skarp observation af genstandene, en tydelig tegnemåde og streng komposition. Retningen krævede også politisk engagement, og motiverne var ofte karikerede og satiriske. I andre kunstarter, for eksempel inden for dramatikken, blev der brugt dokumentarisk materiale.

Retningen blev anset som Entartete Kunst af de tyske nazister.

Eksterne henvisninger 

Stilperioder
Tysk kultur
Litteratur fra Tyskland
Maleri
Fotografi
Film fra Tyskland
Speedway (film)

Speedway er en amerikansk film fra 1968. Filmen, hvis hovedrolle blev spillet af Elvis Presley, blev produceret af Douglas Laurence på MGM og havde Norman Taurog som instruktør.

Filmen blev indspillet fra den 26. juni til den 18. august 1967 og havde premiere den 12. juni 1968 i Charlotte i North Carolina. Den havde dansk premiere den 15. april 1969 med samme titel.

Speedway var den 27. i rækken af film med Elvis Presley. Filmen, hvis manuskript blev skrevet af Philip Shuken, handler om et par racerkørere med rod i pengesagerne, som ansætter en køn ung pige til at styre finanserne og bringe dem på fode. Efter en hel del genvordigheder undervejs lykkes operationen heldigvis til slut.

Speedway blev optaget på Lowe's Motor Speedway i Concord, North Carolina. Elvis Presleys kvindelige modspiller var Nancy Sinatra.

Rollebesætningen 
De væsentligste roller i Speedway var således fordelt:
 Elvis Presley - Steve Grayson
 Nancy Sinatra - Susan Jacks
 Bill Bixby - Kenny Danford
 Gale Gordon - Hepworth
 William Schallert - Abel Esterlake

Musik 
Der var indlagt i alt syv sange med Elvis Presley i filmen samt en med Nancy Sinatra foruden en duet med de to solister. De ni sange blev udsendt på LP'en Speedway i juni 1968. LP'en indeholdt tillige tre bonussange, som ikke havde tilknytning til filmen. Sinatras tilstedeværelse på en af Presleys plader er enestående og er den eneste gang en anden solist har fået et nummer med på en af Presleys plader, uden at han selv bidrog til nummeret.

LP'en med filmens soundtrack blev udsendt – ligesom samtlige Elvis' soundtracks indtil da – som både mono- og stereoindspilning. Dette blev den sidste af Elvis Presleys plader, der produceredes i en mono-version, idet der herefter udelukkende blev produceret stereo-plader.

LP-pladen indeholdt følgende kompositioner:

Side 1 
 "Speedway" (Mel Glazer, Stephen Schlaks) – 20. juni 1967
 "There Ain't Nothing Like A Song" (Joy Byers, William Johnston) – 20. juni 1967 – duet med Nancy Sinatra
 "Your Time Hasn't Come Yet Baby" (Bobby Hirschorn, Tom Kasha) – 20. juni 1967
 "Who Are You (Who Am I)" (Ben Weisman, Sid Wayne) – 20. juni 1967
 "He's Your Uncle Not Your Dad" (Ben Weisman, Sid Wayne) – 21. juni 1967
 "Let Yourself Go" (Joy Byers) – 21. juni 1967

Side 2 
 "Your Groovy Self" (Lee Hazlewood) – 19. juni 1967 – sunget af Nancy Sinatra
 "Five Sleepy Heads" (Roy C. Bennett, Sid Tepper) – 20. juni 1967
 "Western Union" (Roy C. Bennett, Sid Tepper) – 27. maj 1963 – "bonussang", senere udgivet på The Lost Album fra 1990
 "Mine" (Roy C. Bennett, Sid Tepper) – 10. september 1967 – "bonussang"
 "Goin' Home" (Joy Byers) – 15. januar 1968 – "bonussang"
 "Suppose" (George Goehring, Sylvia Dee) – 20. juni 1967

"Five Sleepy Heads" baserer sig på "Lullaby", en vuggesang skrevet af Johannes Brahms.

Eksterne henvisninger 
 

Elvis Presley-film
Amerikanske film fra 1968
Musicalfilm fra USA
Mario Krohn

Mario Krohn (født 18. december 1881 i København, død 8. januar 1922 i Hornbæk) var en dansk kunsthistoriker.

Krohn var søn af museumsdirektør Pietro Krohn og Emilie Juliane f. Bull. Han blev student 1899 fra Metropolitanskolen og læste på Københavns Universitet, dog uden at tage eksamen, men blev assistent ved Kunstindustrimuseet, som hans far bestyrede, indtil 1911. Dernæst var han tre år tilknyttet Kunstmuseet og blev i 1916 direktør for Thorvaldsens Museum, indtil han i 1921 tog sin afsked på grund af sygdom. Han døde året efter og er begravet på Vestre Kirkegård.

Han havde evner for at skrive og var 1908-09 redaktør af det meningsdannende tidsskrift Tilskueren. Det blev imidlertid kunsthistorien, der fængede ham. Krohns fornemmelse for systematik og metodisk analyse udfoldede sig bl.a. i arbejdet med registrering af kunstlitteratur og med udgivelse af Italienske Billeder i Danmark (1910), et katalog over Christen Købkes malerier (1915) og tobindsværket Frankrigs og Danmarks Kunstneriske Forbindelser i det 18. Aarhundrede (1922).

Han stod for oprettelsen af samlingen af fotografier af kunstværker og fik den videreført i tilknytning til Kunstakademiet.

Han blev gift 23. august 1911 i Helligåndskirken med Asta Krohn, f. Heyman, der var malerinde (1872-1951), datter af grosserer Philip W. Heyman og hustru.

Der findes en række gengivelser af Krohn: Maleri af Albert Edelfelt ca. 1884; tegning af samme ca. 1889, begge i familieeje. Maleri af Herman Vedel ligeså. Maleri af Harald Slott-Møller. Buste af Ludvig Brandstrup ca. 1889 i Statens Museum for Kunst og i familieeje. Litograferet pennetegning af Pietro Krohn.

Kilder 
 Christian Elling, "Mario Krohn", i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44.

Eksterne henvisninger 
 

Museumsfolk fra Danmark
Faglitterære forfattere fra Danmark
Kunsthistorikere fra Danmark
Redaktører fra Danmark
Personer fra København
Personer i Dansk Biografisk Leksikon
Dansksprogede forfattere fra Danmark
Studenter fra Metropolitanskolen
Clodovil Hernandes

Clodovil Hernandes (17. juni 1937 i Elisiário São Paulo Brasilien – 17. marts 2009 i Brasília Distrito Federal Brasil) var en modist, TV-studievært og politiker.

Eksterne henvisninger 

Studieværter
Politikere fra Brasilien
Kim Schrewelius

Kim Michael Schrewelius (døbt Kim Evald Hansen, født 22. april 1963 i Glostrup) er en dansk forfatter.

Schrewelius er opvokset i Brøndby Strand, hvor han flyttede fra som 21-årig. Han skriver digte, julekalendere for børn, samt krimi- og gysernoveller.

Han har udgivet poesi fra det lille forlag Forlaget Gallo. Senest i 2014, men igen i 2015 kommer der materiale fra Forlaget Gallo, skrevet af Schrewelius.

Er i 2014 flyttet sammen med Trine Haarbo i Gladsaxe. De blev gift d. 10. januar 2015 på Gladsaxe Rådhus.

I januar 2015 åbner Kim Schrewelius sin egen hjemmeside, med gysere og krimihistorier.

www.midnatstimen.dk

Eksterne henvisninger 
www.midnatstimen.dk

Krimiforfattere fra Danmark
Personer fra Glostrup
Børnebogsforfattere fra Danmark
Digtere fra Danmark
Dansksprogede forfattere fra Danmark
Storbritannien i Eurovision Song Contest

Storbritannien deltog første gang i Eurovision Song Contest i 1957, som var den anden udgave af konkurrencen.
BBC havde ønsket at deltage i den første konkurrence i 1956, men havde indsendt deres bidrag til European Broadcasting Union , efter at fristen var overskredet.
Op til og med 1998 havde Storbritannien næsten altid været i top 10.
Siden da har landet haft mindre succes, og den berygtede 2003 "nul point" var første gang, at Storbritannien var kommet sidst i konkurrencen, hvilket siden er blevet gentaget i 2008 og 2010.

Storbritannien og the 'Big 5' 

Siden 1998 har fire bestemte lande automatisk kvalificeret til Eurovision finalen, uanset deres resultater i tidligere konkurrencer.
De fik denne særstatus ved at være de fire største økonomiske bidragydere til EBU.
Disse lande er Storbritannien, Tyskland, Frankrig, Italien og Spanien. På grund af deres urørlige status i konkurrencen, er disse lande kendt under navnet "The Big Five".
Da Italien vendte tilbage til konkurrencen i 2011, kvalificerede de sig også automatisk til finalerne, og blev en del af "The Big Five".

Repræsentanter 
Nøgle

Pointstatistik

12 point til og fra

Alle point givet til og fra (1957-2023)

Vært

Kommentarer og jurytalsmænd

Galleri

Noter

Referencer 

 
Lande i Eurovision Song Contest
Impact Wrestling

Impact Wrestling (tidligere TNA iMPACT!) er et ugentligt amerikansk tv-program produceret af Total Nonstop Action Wrestling (TNA). Det bliver sendt hver torsdag på Destination America i USA og Canada. I Danmark bliver programmet sendt på Canal 9. Impact Wrestling bliver optaget i Impact Wrestling Zone, der ligger i Universal Studios Florida i Orlando, Florida. Programmet bliver optaget om mandagen og tirsdagen, og der er gratis entré. Crazy Town's "Megatron" er programmet temasang. 

Wrestling i USA
Tv-programmer fra USA
Raftsundbroen

Raftsundbroen  er en bro som krydser Raftsundet mellem Hinnøya og Austvågøy, i Hadsel kommune i Nordland fylke i Norge. Broen er en spændbetonbro, bygget efter frit frembyg-metoden, på 711 meter, med læengste spænd på 298 meter og gennemsejlingshøjde på 45 meter. Broen har 4 spænd. Hovedspændet var det længste frit frembyg-spænd i verden da broen blev åbnet.

Raftsundbroen blev åbnet 6. november 1998. Den er den sidste af de lange broer som sammenbinder øerne i Vesterålen. Broen blev projekteret af firmaet Aas-Jakobsen AS i Oslo og bygget af AS Anlegg som hovedentreprenør. Projektleder var Kurt E.D. Johnsen.

Broen er en del af Lofast – Lofotens fastlandsforbindelse – som blev åbnet 1. december 2007. Siden da er Raftsundbroen en del af europavej 10. Broen knytter den del af Vågan kommune som ligger på Hinnøya sammen med resten af kommunen. Paradoksalt nok har Raftsundbrua givet indbyggerne i Austre Vågan længere rejsevej end før, fordi færgen direkte mellem Digermulen og Svolvær tog kortere tid end det nu tager at køre fra Digermulen via Raftsundbroen til Svolvær.

Eksterne henvisninger 
 Raftsundbroen på broer.no
 Aas-Jakobsens faktablad om Raftsundbroen (på engelsk) 
 Structurae om Raftsundbroen
 Statens Vegvesens side om Lofast 
 The World's Longest Tunnel Page (bro-delen)

Europavej 10
Broer i Norge
Nordlands geografi
E10

E10 kan referere til:
 Europavej E10 − en europavej mellem Å, Lofoten og Luleå, Sverige
 E10-sokkel - pæresokkel
 E10 − en blanding af 90 % blyfri benzin og 10 % bioætanol, se Brændstofblandinger med ætanol
Michael Torke

Michael Torke (født 22. september 1961) er en amerikansk komponist, hvis stil er præget af minimalisme. 

Michael Torke har komponeret inden for flere genrer, men har i særdeleshed skrevet musik for symfoniorkester. Mange af hans værker er kendetegnet af vedholdende rytmiske figurer og iørefaldende melodier. Blandt hans mest kendte orkesterværker er:

 Javelin
 An American Abroad
 Color Music
 Saxofonkoncert
 Jasper
 Rapture (koncert for slagtøj og orkester)

Eksterne henvisninger 
 Officiel hjemmeside

Komponister fra USA
Personer fra Milwaukee
U-matic

U-matic er et videobånd-format, der kom på markedet i september 1971. Et U-matic-bånd er ¾ ″ (1,9 cm) bredt, og videohovedtromlen i en U-matic-maskine har en diameter på 11 cm. Disse store dimensioner gør systemet meget stabilt og robust. Der er tre U-matic-kvaliteter, den oprindelige low band, den forbedrede high band og den bedste, Superior Performance.

Se også 
 VCR
 VHS
 S-VHS
 VHS-C
 S-VHS-C
 Betamax
 Dvd
 Blu-ray
 HD DVD
 Video 2000
 LaserDisc
 PAL
 SECAM
 NTSC

Eksterne henvisninger 
U-matic PALsite 

Videobånd
Film- og videoteknologi
Sony
Engrish

Engrish er en uofficiel betegnelse for den sammenblanding af engelsk og asiatiske sprog, der ofte har et utilsigtet morsomt udkomme. Et eksempel er All your base are belong to us.

Eksterne henvisninger 

Blandingssprog
Engelsk sprog
Theodor Dybdal

Theodor Dybdal (født 5. januar 1856 i Vorbasse, død 13. marts 1939 i København) var etatsråd, politidirektør og borgmester i Københavns Kommune i Magistratens 1. afd. 1898-1917.

Dybdal var søn af sognepræst P.C.A. Dybdal og hustru f. Christensen. Han blev student (privat dimit.) 1874, cand.jur. 1879 og var sagførerfuldmægtig 1879-88. Han var assistent i Indenrigsministeriet 1883, fuldmægtig 1894, sekretær i Københavns Understøttelsesforening (senere medlem af hovedbestyrelsen) 1888.

Han var borgmester for Magistratens 1. Afdeling fra 1897 og indtil 1917, hvor han blev udnævnt til direktør for Københavns Politi, hvilket han var indtil 1926.

Dybdal var også medlem af Københavns Skoledirektion, formand for Bestyrelseskommissionen, for Begravelsesvæsenet i København, for Københavns kommunale Arbejdsanvisningskontor, for Kommissionen til Bedømmelse af Svendeprøver i København, for Det tekniske Selskabs Skoles bestyrelse og formand for Foreningen til Lærerinders Understøttelse og for Københavns social-filantropiske Selakab til Afhjælpning af Bolignøden, medlem af bestyrelsen for Foreningen til forvildede unge Pigers Frelse og af Sparekassen for Kjøbenhavn og Omegn, næstformand for Laane- og Sparekassen for Embeds- og Bestillingsmænd, medlem af hovedbestyrelsen for Københavns Kommunes Folkebiblioteker og af bestyrelsen for Ny Carlsberg Glyptotek. Han var bl.a. Kommandør af 1. grad af Dannebrogordenen, Dannebrogsmand og ridder af Æreslegionen.

Han var gift m. Alma f. Grove-Rasmussen, f. 7. april 1871 i Skærbæk, Nordslesvig.

Kilder 
 Kraks Blaa Bog 1910 og 1929

Borgmestre i København
Jurister fra Danmark
Politifolk fra Danmark
Riddere af Æreslegionen
Personer i Kraks Blå Bog (afdøde)
Kommandører af 1. grad af Dannebrog
Henriette Thuesen

Henriette Thuesen er standupkomiker. I 2003 blev hun nummer fem i DM i Stand-Up i Århus. Hun er for nylig set i sitcom-tv-serien Hvor fanden er Herning?

Eksterne links 
 Henriettes officelle hjemmeside 
 

Skuespillere fra Danmark
Standupkomikere fra Danmark
Gag

Gag vil sige et specielt komisk virkemiddel eller trick, som ofte er knyttet til en bestemt komisk kunstner og ligefrem betragtes som vedkommendes varemærke og/eller noget vedkommende har eneret på at at benytte sig af.

Et kendt eksempel på en gag er Victor Borges "fonetiske tegnsætning". Et andet eksempel er Kjeld Petersen og Dirch Passers idé med nummererede vittigheder. Denne går ud på, at eftersom de fleste vittigheder er gamle vittigheder, som alle i forvejen kender, så er det i grunden overflødigt at sige dem fuldt ud for at fremkalde den tilsigtede latter. Det må være nok at nævne dem ved nummer. 

At fumle virtuost med en mikrofon foran publikum er eksempel på et klassisk (ofte benyttet) gag, der er egnet til at fremkalde eksplosiv latter. 

Stumfilmtidens filmfarcer benyttede sig i rigt mål af gags.

Se også 
 Artist
 Buster Keaton
 Charles Chaplin
 Film
 Humor

Humor
Helgenæs Naturefterskole

Helgenæs Naturefterskole er en efterskole beliggende ved Borup, ud til Ebeltoft Vig på østkysten af Helgenæs.

Skolen kendetegnes ved sin friluftsprofil og placering midt i naturen. Skolen ligger klos op ad Nationalpark Mols Bjerge. Efterskolen prioriterer fællesskab, naturen og ture højt – året rundt .

Historie og profil 
 Helgenæs Naturefterskole oprettet i 1995 i eksisterende bygninger.
 Nuværende forstander: Mette Marie Bauer.
 Efterskolen vokser til et elevantal på 85 elever.
 Efterskolen er for elever som kan lide naturen.
Efterskolen har fire linjer: Islandske heste, Jagt, Fiskeri og Nordisk Friluftsliv.

Indkvartering 
Eleverne bor i en vinklet elevfløj på enten 2, 3 eller personers værelser. Værelserne er adskilt drenge og piger. Pigerne bor ovenpå og drengene nedenunder.

Hvert værelse er en social enhed, hvor eleverne selv har hovedansvaret for rengøring, oprydning og sikring af en omgangsform, hvor der er plads til alle.

Undervisning 
Helgenæs Naturefterskole er en boglig efterskole . Undervisningen fører til, at eleverne kan aflægge folkeskolens afgangsprøve eller FS10 i alle skolefag. Undervisningen tager afsæt i den enkelte elevs kundskaber og færdigheder , og udfordrer disse både i klasselokalet og ude i naturen. Der er desuden en projekt-10. klasse, hvor eleverne ikke skal til afgangsprøve, men arbejder projektorienteret - og blander fagene med praktiske oplevelser og elevprojekter.
 
Helgenæs Naturefterskole har plads til 85 elever, hvoraf eleverne fordeles på 9. og 10. klassetrin.

Naturhold og Friluftsliv 
Helgenæs Naturefterskole fokuserer på aktiviteter og ture i naturen. Eleverne deltager aktivt i et naturhold, som de selv vælger ved skoleårets start. Målsætningen er generelt at introducere til det nordiske friluftsliv; nærvær, naturliv, aktivitet og læring. Efterskolen tager alle elever med på vinterfjeld i Norge. 
 Nordisk Friluftsliv
 Lystfiskeri
 Islandsk hest
 Jagt

Fodnoter

Eksterne henvisninger 
 Helgenæs Naturefterskoles hjemmeside
 Helgenæs Naturefterskole på efterskole.dk 

Efterskoler
Bygninger, konstruktioner og anlæg i Syddjurs Kommune
Etableret i 1995
Helgenæs
Skum (flertydig)

Skum har flere betydninger:
 Skum – mange, små, sammenhængende bobler.
 SKUM – internetcommunity for unge.
 Skum (tv-serie) – amerikansk sitcom.
Wes Craven

{{Infoboks filminstruktør
|navn          = Wes Craven
|image         = Wes Craven 2010.jpg
|caption       = Craven i 2010.
|fulde navn    = Wesley Earl Craven
|fødselsdato   = 2. august 1939
|fødselssted   = Cleveland, Ohio, USA
|dødsdato      = <ref>{{cite web |url=http://filmdoctor.co.uk/2013/11/01/fun-fridays-directors-favourite-films-post-halloween-wes-craven/ |title=Wes Craven Favourite Films |publisher='Film Doctor |date=1. november 2013 |access-date=30. august 2015 |archive-date= 6. december 2020 |archive-url=https://web.archive.org/web/20201206002836/https://filmdoctor.co.uk/2013/11/01/fun-fridays-directors-favourite-films-post-halloween-wes-craven/ |url-status=dead }}</ref>
|dødssted      = Los Angeles, Californien, USA
|nationalitet  =  Amerikaner
|andre navne   = 
|aktiveår      = 1971–2015
|ægtefælle     = Bonnie Broecker Mimi Craven Iya Labunka 
|børn          = 
|forældre      = Caroline og Paul Craven
|bopæl         = 
|beskæftigelse = Filminstruktør, manuskriptforfatter, producer og skuespiller
|hjemmeside    = 
|kendte insk   = Nightmare on Elm Street-serien og Scream-serien
}}
Wesley Earl "Wes" Craven (født 2. august 1939 i Cleveland, Ohio, USA, død 30. august 2015) var en amerikansk filminstruktør, manuskriptforfatter, producer og skuespiller, bedst kendt for sine mange horrorfilm, især Nightmare on Elm Street-serien, om den forbrændte barnemorder Freddy Krueger, og Scream-serien, hvor personerne er bevidste om den filmgenre, de selv medvirker i.

Wes Craven døde efter en længere tids kræftsygdom i hjernen.

 Filmografi (som instruktør) 
 The Last House on the Left (1972)
 The Hills Have Eyes (1977)
 The Evolution of Snuff (1978)
 Stranger in Our House (1978) (tv)
 Deadly Blessing (1981)
 Swamp Thing (1982)
 A Nightmare on Elm Street (1984)
 Invitation to Hell (1984) (tv)
 The Hills Have Eyes Part II (1985)
 Chiller (1985) (tv)
 Deadly Friend (1986)
 Casebusters (1986) (tv)
 The Serpent and the Rainbow (1988)
 Shocker (1989)
 Night Visions (1990) (tv)
 The People Under the Stairs (1991)
 New Nightmare (1994)
 Vampire in Brooklyn (1995)
 Scream (1996)
 Scream 2 (1997)
 Music of the Heart (1999)
 Scream 3 (2000)
 Red Eye (2005)
 Cursed (2005)
 Paris, je t'aime (2006) (afsnittet Père-Lachaise)
 My Soul to Take (2009)
 Scream 4'' (2011)

Referencer

Eksterne henvisninger 

 
 
 Wes Craven-nyheder på Skræk og Rædsel

Filminstruktører fra USA
Personer fra Cleveland
Bøjning

Bøjning har flere betydninger:
Den handling at bøje noget
Bøjning af plader herunder nedbøjning af bjælke (mekanik)
En bøjet form eller figur eller en bøjet del af noget
Bøjningsform – en grammatisk betegnelse for forskellige former af samme ord
Copenhagen This Week

Copenhagen This Week, (CTW) er en publikation, der har været udgivet siden ca. 1972 ti gange om året i et samlet årlig oplag på 658.200 eksemplarer på engelsk, japansk, kinesisk og svensk. Den indeholder en liste over seværdigheder og begivenheder og bykort og uddeles på 1.100 turiststeder som hoteller, Kastrup Lufthavn, konferencesteder, butikker, restauranter og andre steder. Den er finansieret af annoncer.

Sexannoncer 
Der har siden 1989 været annonceret for stripklubber og seksuelle escortydelser i CTW. Efter protest fra Københavns Kommune begyndte CTW fra maj 2006 at udkomme i både en udgave med og uden sexannoncer. Fra 2009 ville CTW slutte med bringe sexannoncer af økonomiske årsager. Det er fordi andre annoncører ifølge CTW har afvist at annoncere, så længe der er sexannoncer i publikationen.

Eksterne henvisninger 
 Copenhagen This Weeks hjemmeside
 Pressemeddelse af Wonderful Copenhagen

Kilder 

Tidsskrifter fra Danmark
Pac-Man World 3

er et videospil udgivet den 15. november 2005 på PlayStation 2, Nintendo GameCube, Xbox, PlayStation Portable, Nintendo DS og PC. Det er det tredje spil i Pac-Man-serien, og blev udgivet på Pac-Mans 25-års jubilæum.

Historie 
Pac-Man World 3 handler om Pac-Man i løbet af hans 25-års fødselsdag. Da han kommer hjem til Mrs. Pac-Man og Pac Jr. sker der noget underligt, Pac-Man begynder at forsvinde, og dukke op på tagende af husene og i træet-i-midtens grene og i luften. Samtidig er spøgelset Orson ved at spille på Pac-Game Maskinen, hvor den går i stykker midt i spillet. Pac-Man lander et mærkeligt sted, og må nu slås mod monstre, røde spøgelser og mekaniske robotter, og finde ud af at det er en person ved navn Erwin, der står bag alt dette. I dette spil er det også i særtilfælde, at spille som Pinky og Clyde. når man har konfronteret Erwin ser man en mini-film, Pac Jr. sidder og læser da Pac-Man pludselig kommer tilbage, på dette tidspunkt da han rammer jorden efter et fald spiser Clyde hans kage og så kommer Inkey, Pinky og Blinky. Pac-Man hopper op i luften og spiser en Power-Pellet, så spøgelserne bliver blå, og så spiser han dem. Der slutter Pac-Man World 3.

World 3
Computerspil fra 2005
GameCube-spil
Nintendo DS-spil
PlayStation 2-spil
PlayStation Portable-spil
Windows-spil
Xbox-spil
Pac-Man World Rally

, også kendt som Pac-Man Rally, er et kart racerspil i Pac-Man-serien. Det er udviklet af Namco Bandai Games, og udkom i august 2006 til PlayStation 2, Nintendo GameCube, PlayStation Portable, og Microsoft Windows. En Xbox version blev annulleret, selvom man kan finde et preview af det i Pac-Man World 3. 

Spillet fik blandet kritik. IGN gav en score på 5.7 til GameCube versionen. En af anmelderne fra GameSpot kaldte det en "kopi af Mario-Kart".

Spillerne i løbet er: Inkey, Blinky, Pinky, Clyde, Spooky (der er prøve-løsladt), Erwin (som er kommet fri af sin maskine) og Toc-Man (som Orson har fået repareret) osv. osv. Det gælder om at komme først i mål.

World Rally
Computerspil fra 2006
GameCube-spil
PlayStation 2-spil
PlayStation Portable-spil
Windows-spil